N á v r h

ZÁKON

**z .................. 2018,**

ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z., zákona č. 13/2004 Z. z., zákona č. 633/2004 Z. z., zákona č. 330/2007 Z. z., zákona č. 455/2007 Z. z., zákona č. 393/2008 Z. z., zákona č. 461/2008 Z. z., zákona č. 77/2009 Z. z., zákona č. 468/2009 Z. z., zákona č. 43/2011 Z. z., zákona č. 362/2011 Z. z., zákona č. 40/2013 Z. z., zákona č. 43/2014 Z. z., zákona 148/2015 Z. z., zákona č. 91/2016 Z. z. a zákona 288/2017 Z. z.sa mení a dopĺňa takto:

1. V § 2 sa za odsek 2 vkladajú nové odseky 3 a 4, ktoré znejú:

„(3) Drogy sú látky na ktoré sa vzťahujú osobitné medzinárodné dohovory1aa) a látky uvedené v prílohe osobitného predpisu.1ab)

 (4) Nové psychoaktívne látky sú látky, na ktoré sa nevzťahujú osobitné medzinárodné dohovory1aa) a ktoré môžu predstavovať porovnateľné zdravotné riziká alebo spoločenské riziká ako predstavujú látky, na ktoré sa vzťahujú osobitné medzinárodné dohovory.1aa)“ .

Poznámky pod čiarou k odkazom1aa), 1ab) znejú:

„1aa) Vyhláška ministra zahraničných vecí č. 47/1965 Zb. o Jednotnom dohovore o omamných látkach v znení oznámenia Federálneho ministerstva zahraničných vecí č. 458/1991 Zb.

Vyhláška ministra zahraničných vecí č. 62/1989 Zb. o Dohovore o psychotropných látkach.

1ab) Rámcové rozhodnutie Rady 2004/757/SVV z 25. októbra 2004, ktorým sa stanovujú minimálne ustanovenia o znakoch skutkových podstát trestných činov a trestov v oblasti nezákonného obchodu s drogami (Ú. v. EÚ L 335, 11. 11.2 004) v znení smernice (EÚ) 2017/2103 z 15. novembra 2017 (Ú. v. EÚ L 305, 21. 11. 2017).“.

Doterajšie odseky 3 až 7 sa označujú ako odseky 5 až 9.

1. V § 3 sa za odsek 1 vkladá nový odsek 2, ktorý znie:

„(2) Za omamnú látku alebo psychotropnú látku sa považuje aj nová psychoaktívna látka, ktorá na základe delegovaného aktu Európskej komisie vydaného podľa osobitného predpisu1ac) sa má podrobiť kontrolným opatreniam a nie je zaradená v do žiadnej z troch skupín uvedených v prílohe č. 1.“.

Doterajšie odseky 2 až 4 sa označujú ako odseky 3 až 5.

Poznámka pod čiarou k odkazu 1ac) znie:

„1ac) Čl. 5c nariadenia Európskeho parlamentu a Rady č. 1920/2006 z 12. decembra 2006 o Európskom monitorovacom centre pre drogy a drogovú závislosť (Ú. v. EÚ L 376, 27.12.2006,) v znení nariadenia Európskeho parlamentu a Rady č. 2101/2017 z 15. novembra 2017, ktorým sa mení nariadenie (ES) č. 1920/2006, pokiaľ ide o výmenu informácií, systém včasného varovania a postup posudzovania rizika v oblasti nových psychoaktívnych látok (Ú. v. EÚ L 305, 21. 11. 2017).

Čl. 1a ods. 1 a čl. 8a rámcového rozhodnutia Rady 2004/757/SVV z 25. októbra 2004, ktorým sa stanovujú minimálne ustanovenia o znakoch skutkových podstát trestných činov a trestov v oblasti nezákonného obchodu s drogami ( Ú. v EÚ L 335, 11. 11. 2004).“.

1. V § 16a odseky 2 a 3 znejú:

„(2) Ak sa preukáže, že riziková látka má vlastnosti omamnej látky alebo psychotropnej látky, zaradí sa do zoznamu omamných látok a psychotropných látok uvedeného v prílohe č. 1 a súčasne sa vyradí zo zoznamu rizikových látok.

(3) Ak sa preukáže, že riziková látka nemá vlastnosti omamnej látky alebo psychotropnej látky, vyradí sa zo zoznamu rizikových látok.“.

1. Za § 43 sa vkladá nový § 43a, ktorý vrátane nadpisu znie:

„§ 43a

Záverečné ustanovenie

Týmto zákonom sa preberajú právne záväzné akty Európskej únie uvedené v prílohe č. 3.“.

1. V prílohe č. 1 I. skupine omamných látok sa za riadok „Extrakt suchý z rastlín rodu Cannabis (konopa), okrem semien a odrôd konopy siatej uvedených v osobitnom predpise 4)“ vkladajú nové riadky, ktoré znejú:

„4-FIBF, pFIBF, 4-Fluórizobutyrfentanyl chemicky N-(4-fluórfenyl)-2-metyl-N-[1-(2-fenyletyl)piperidín-4-yl]propánamid

Furanylfentanyl, chemicky N-fenyl-N-[1-(2-fenyletyl)-piperidín-4-yl]furán-2-karboxamid“.

1. V prílohe č. 1 I. skupine omamných látok sa za riadok „MT-45, chemicky 1-cyklohexyl-4-(1,2-difenyletyl)piperazín“ vkladá nový riadok, ktorý znie: „Ocfentanyl, chemicky N-(2-fluórfenyl)-2-metoxy-N-[1-(2-fenyletyl)-piperidín-4-yl]acetamid“.
2. V prílohe č. 1 I. skupine omamných látok sa za riadok „Rastliny rodu Cannabis (konopa), okrem semien a odrôd konopy siatej uvedených v osobitnom predpise 4)“ vkladá nový riadok, ktorý znie: „THF-F, Tetrahydrofuranylfentanyl, chemicky N-fenyl-N**-**[1-(2-fenyletyl)-piperidín-4-yl]oxolan-2-karboxyamid“.
3. V prílohe č. 1 I. skupine psychotropných látok sa pred riadok „AH-7921, chemicky 3,4-dichlór-N-[[1-(dimetylamino)cyklohexyl]metyl] benzamid“ vkladajú nové riadky, ktoré znejú:

„AB-CHMINACA, chemicky N-[(2S)-1-amino-3-metyl-1-oxobután-2-yl]-1-(cyklohexylmetyl)-1H-indazol-3-karboxamid

AB-PINACA, chemicky N-[(2S)-1-amino-3-metyl-1-oxobután-2-yl]-1-pentyl-1H-indazol-3-karboxamid“.

1. V prílohe č. 1 I. skupine psychotropných látok sa za riadok „Etylón, MDEC, betak-MDEA, chemicky (RS)-1-(1,3-benzodioxol-5-yl)-2-(etylamino)propán-1-ón“ vkladajú nové riadky, ktoré znejú:

„4-FA, 4-Fluóramfetamín, chemicky (RS)-1-(4-fluórfenyl) propán-2-amín

5F-ADB/5F-MDMB-PINACA, chemicky metyl (2S)-2-{[ 1-(5-fluórpentyl)-1H-indazol-3-karbonyl]amino}-3,3-dimetylbutanoát“.

1. V prílohe č. 1 I. skupine psychotropných látok sa za riadok „5F-APINICA, 5F-AKB48, chemicky N-(adamantán-1-yl)-1-(5-fluórpent-1-yl)-1H-indazol-3-karboxamid“ vkladá nový riadok, ktorý znie: „5-F-PB-22, chemicky chinolín-8-yl 1-(5-fluórpentyl)-1H-indol-3-karboxylát“.
2. V prílohe č. 1 I. skupine psychotropných látok sa za riadok „U-47700, chemicky 3,4-dichlór-N-[ (1R, 2R) -2-(dimetylamino)cyklohexyl]-N-metylbenzamid“ vkladá nový riadok, ktorý znie:

„UR-144, chemicky (1-pentyl-1H-indol-3-yl)(2,2,3,3-tetrametylcyklopropyl)metanón“.

1. V prílohe č. 1 II. skupine omamných látok sa za riadok „Buprenorfín, chemicky 2-(N-cyklopropylmetyl-3-hydroxy-6-metoxy-4,5- -epoxy-6,14-etanomorfinán-7-yl)- -3,3-dimetylbután-2-ol“ vkladá nový riadok, ktorý znie: „Carfentanyl, chemicky metyl 1-(fenyletyl)-4-[fenyl(propanoyl)amino]piperidín-4-karboxylát“.
2. V prílohe č. 1 II. skupine psychotropných látok sa vypúšťa riadok, ktorý znie:

„4-Fluóramfetamín, chemicky (RS)-1-(4-fluórfenyl) propán-2-amín“.

1. Zákon sa dopĺňa prílohou č. 3, ktorá vrátane nadpisu znie:

„Príloha č. 3 k zákonu č. 139/1998 Z. z.

Zoznam preberaných právne záväzných aktov Európskej únie

Rámcové rozhodnutie Rady 2004/757/SVV z 25. októbra 2004, ktorým sa stanovujú minimálne ustanovenia o znakoch skutkových podstát trestných činov a trestov v oblasti nezákonného obchodu s drogami (Ú. v. EÚ L 335, 11. 11. 2004) v znení smernice (EÚ) 2017/2103 z 15. novembra 2017 (Ú. v. EÚ L 305, 21. 11. 2017).“.

**Čl. II**

Tento zákon nadobúda účinnosť 1. októbra 2018.